નોટબંધી બાદ સુરતના ભજીયાવાલા પરિવારના બ્લેકમની વ્હાઇટ કરવાના કરોડો રૂપિયાના કૌભાંડનો પર્દાફાશ થયો હતો. આરોપી જીગ્નેશ ભજીયાવાલાએ સાડા ત્રણ કરોડથી પણ વધુ રકમની હેરાફેરી કરી હોવાની વિગતો સામે આવી હતી. ચકચારભર્યા એવા આ કેસમાં જીગ્નેશ ભજીયાવાલાની ગત તા. ૧૯-૧-૨૦૧૭ના રોજ ધરપકડ કરવામાં આવી હતી. શરૂઆતમાં આ કેસમાં સીબીઆઇએ ફરિયાદ દાખલ કરી હતી પરંતુ બાદમાં સમગ્ર કેસની તપાસ પીએમએલએ એકટ હેઠળ ઇડી દ્વારા હાથ ધરાઇ હતી, જેમાં એવી ચોંકાવનારી હકીકત પણ સામે આવી હતી કે, જીગ્નેશ ભજીયાવાલાએ જુદા જુદા ૨૬ જેટલા બેંક એકાઉન્ટ્‌સમાં કરોડોની રકમ જમા કરાવી હતી.